**Farské oznamy**

 **Dvadsiata ôsma nedeľa v cezročnom období C - (9. 10. 2022)**

|  |  |  |
| --- | --- | --- |
| Pondelok | Výročie posviacky Katedrálneho chrámu Najsvätejšej Trojice | 18.00 |
| Utorok | Sv. Jána XXIII., pápeža | 7.00 |
| Streda |  | 17.30 |
| Štvrtok |  | 7.00 |
| Piatok |  | **7.00** |
| Sobota | Sv. Terézie od Ježiša, panny a učiteľky Cirkvi | **10.00**; a 18.00 Oblazov |
| Nedeľa | Dvadsiata deviata nedeľa v cezročnom období | 8.00 a 10.30 |

V sobotu o 10.00 hod. nás navštívi otec biskup Tomáš Galis a našej mládeži vyslúži sviatosť birmovania. Budem rád, keď budeme spoločne sláviť vysluhovanie tejto sviatosti ale prosím, aby ste loď kostola a miesta na sedenie nechali voľné pre birmovancov, ich rodičov, birmovných rodičov a ich príbuzných. Ostatní môžu byť prítomní na chóre.

V piatok od 17.00 do 18.00hod. bude v kostole spoveď pre birmovancov a ich príbuzných. Spovedať budú traja kňazi. Prosím, aby čím viacerí prišli ku svätej spovedi, aby to bola naozaj duchovná slávnosť a Božia milosť zavítala do našich rodín. Po sv. spovedi budeme mať nácvik s birmovancami a potom prosím ešte rodičov birmovancov, aby pripravili kostol na sobotňajšiu slávnosť.

Diecézna charita Žilina ponúka pracovné miesto na pozíciu vedúci Centra
pre deti a rodiny sv. Filipa Neriho v Považskej Bystrici.

Ďakujem dôchodcom za ostrihanie a očistenie zelene okolo kostola, taktiež rodičom birmovancov za upratovanie a mužom a birmovancov za brigády okolo kostola a gazdinkám, že sa staráte, aby mali silu pracovať. A chcem poprosiť i iných mužov, či by nám ešte pomohli, viem, že dlho pršalo, ale je to náš spoločný kostol. Keď je pekne, snažíme sa robiť od 16.00 do 19.00hod.

Pre potreby našej farnosti a farskej charity sme vyzbierali 1270eur.

Sväté omše budú zatiaľ ešte bývať v dome smútku. Prvá sv. omša v našom kostole bude v sobotu s otcom biskupom.

V stredu 26.10. bude v Žiline Godzone tour na ktorú pozývam mládež a môžeme na ňu ísť spoločne, podrobnosti ešte upresním.

Ďakujem za vaše modlitby, finančnú podporu, za upratovanie, výzdobu nášho chrámu i za každý druh pomoci. O upratovanie kostola prosím ešte v piatok birmovancov i ich rodičov.

Sv. omše v stredu budú bývať o 17.30 a príhovor v nich bude smerovaný k deťom. Taktiež nedeľné sv. omše, každú druhú o 10.30 sa budem snažiť mať príhovor pre deti, ktoré prosím, aby si sadali dopredu na lavičky, azda i s rodičmi.

.